hotchpotch/miracl-hf-unified huggingface dataset:
Freddy Cannon
Freddy Cannon (oikealta nimeltään Frederick Anthony Picariello Jr., s. 4. joulukuuta 1940) on yhdysvaltalainen rock and roll -laulaja, jonka suurimmat menestyskappaleet ovat ”Tallahassee Lassie” (1959), ”Way Down Yonder in New Orleans” (1959) ja ”Palisades Park” (1962).
Cannon työskenteli nuorena rekkakuskina kuten isänsäkin. Hän saavutti aluksi paikallista menestystä oman yhtyeensä Freddy Karmon & the Hurricanes kanssa. Hänen äitinsä kirjoitti sanat lauluun ”Rock and Roll Baby”, jonka nimi muuttui myöhemmin muotoon ”Tallahassee Lassie”. Laulu ei aluksi kiinnostanut levy-yhtiöitä joille sitä tarjottiin, mutta yksi Swan Recordsin omistajista, Dick Clark, kuuli kappaleen ja piti sitä julkaisemisen arvoisena, jos sovitusta parenneltaisiin muun muassa kättentaputuksin ja voimistamalla bassorummun ääntä. Yhtiö julkaisi levyn, se menestyi aluksi paikallisesti ja myöhemmin myös muualla Yhdysvalloissa ja Britanniassakin. Levy-yhtiön pyynnöstä taiteilijanimi vaihtui muotoon Freddy Cannon.
Cannon jatkoi levyttämistä ja sai muutaman vielä muutaman hitin 1960-luvulla. Parhaiten menestyivät kappaleet ”Abigail Beecher” (1964), ”Action” (1965) ja ””The Dedication Song” (1966). Hän on jatkanut levyttämistä ja esiintymistä vielä 2000-luvullakin.
Punia
Punia on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 809 asukasta. Kylä mainittiin ensimmäisen kerran vuonna 1382.
Tunnettu nähtävyys Puniassa on Margirisin kukkula, joka on 30 metriä korkea. Niemen-joen mutkassa sijaitsevalla kukkulalla on väitetty sijainneen legendoissa esiintynyt keskiaikainen Pilėnain linnoitus, jonka Saksalainen ritarikunta tuhosi vuonna 1336.
Luksnėnai
Luksnėnai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 614 asukasta.
Yli-Iin suuralue
Yli-Iin suuralue on Oulun kaupungin suuralue. Se muodostettiin 1. tammikuuta 2013, kun Yli-Iin kunta lakkautettiin ja liitettiin osaksi Oulun kaupunkia. Suuralue muodostuu entisen Yli-Iin kunnan alueesta. Suuralueella asuu noin 2 100 ihmistä. Yli-Ii on Oulun suuralueista pohjoisin.
Venciūnai
Venciūnai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 588 asukasta.
Daugai (kylä)
Daugai on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 480 asukasta.
Vatikaanin pommitus
Vatikaanin pommitus tapahtui toisessa maailmansodassa 5. marraskuuta 1943, kun Viterbosta lähtenyt italialainen Savoia-Marchetti SM.79 kone lensi kaupungin yli pudottaen viisi pommia pietarinkirkkoon. Neljä pommeista räjähtivät vahingoittaen kirkkoa.
Vatikaani oli puolueeton koko sodan ajan. Sekä Liittoutuneiden ja Akselivaltojen pommittajille oli annettu käsky olla hyökkäämättä kaupunkiin Roomaa pommittaessa. Kaksi kuukautta ennen pommitusta Italian kuningaskunta allekirjoitti aselevon liittoutuneiden kanssa. Natsi-Saksa vastasi nopeasti ajamalla kuninkaallisen hallituksen pois Roomasta, vapauttivat Benito Mussolinin vallasta ja loivat Italian sosiaalisen tasavallan (RSI). Pommitus tapahtui Rooman ollessa saksalaisten miehittämä. Kaupunki oli myös julistettu avoimeksi kaupungiksi saman vuoden elokuussa.
Vasta vuonna 2010 tutkittaessa italialaisen lehden maadoittamattomissa olevia valokuvia ja dokumentteja Vatikaanin arkistoista saatiin selville, että pommitus oli tarkoituksellinen yritys tuhota kaupungissa sijaitseva radioasema, mutta suunnitelma ei onnistunut. Fasistit olivat vaikuttuneita siitä, että Vatikaanin radio lähetti koodattuja viestejä liittoutuneille. Hyökkäyksen oli orkestroinut johtava italialainen fasistipoliitikko Roberto Farinacci, joka toivoi pommituksen pysyvän nimettömänä, jottei orastava RSI saisi pahaa nimeä. Vahingot iskusta voi nähdä edelleen, mutta sitä ei ole opastettu millään tavalla
Isku ei aiheuttanut ihmishenkien menetyksiä, mutta useita ikkunoita ja mosaiikkeja tuhoutui. Myös Vatikaanin juna- ja vedenjakelu vahingoittuivat. Pommituksen jälkeen mm. piispa Joseph Lynch Dallasista ja Edwin O'Hara Kansasista puolustelivat iskua sanoen, että pyhiin paikkoihin ei isketty ja väittivät hyökkäystä tarpeelliseksi akselivaltojen kukistamiseksi. Kyseinen hyökkäys oli ainoa Vatikaaniin tehty isku toisen maailmansodan aikana. Ennen löytöä uskottiin että kaupungin yli lentänyt brittiläinen lentokone oli pudottanut pommit kaupunkiin vahingossa.
Leipalingis
Leipalingis () on kauppala eteläisessä Liettuassa, Alytusin kunnallispiirissa, Druskininkain kunnassa. Vuonna 2001 kauppalassa asui 1 736 asukasta.
Viečiūnai
Viečiūnai on kauppala eteläisessä Liettuassa, Druskininkain kunnassa, Alytusin läänissä. Vuonna 2001 Viečiūnaissa asui 1 786 asukasta.
Neravai
Neravai (puolaksi "Nerowo") on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 782 asukasta.
Kira Ivanova
Kira Valentinovna Ivanova (; 10. tammikuuta 1963 Moskova – 18. joulukuuta 2001 Moskova) oli venäläinen taitoluistelija. Hän sai pronssia yksinluistelussa vuoden 1984 talviolympialaisissa Sarajevossa. Hän osallistui myös talviolympialaisiin 1980 Lake Placidissa ja 1988 Calgaryssa.
Taitoluistelun maailmanmestaruuskilpailuissa Ivanova sai ainoana mitalinaan hopeaa vuonna 1985. Hän sai hopeaa myös neljissä perättäisissä Euroopan-mestaruuskilpailuissa vuosina 1985–1988. 1980-luvun alussa neuvostoliittolaiset asettivat Ivanovan joksikin aikaa kansainväliseen kilpailukieltoon. Tämä johtui muun muassa hänen alkoholin väärinkäytöstään, ailahtelevaisesta julkisesta esiintymisestään sekä myrskyisästä ammatillisesta ja romanttisesta suhteestaan valmentajaansa Vladimir Kovaljoviin.
Ivanova lopetti uransa vuonna 1988. Yrityksistä huolimatta hän ei toipunut alkoholiongelmastaan. Hän kuoli tuntemattomaksi jääneen tekijän puukottamana asunnossaan 38-vuotiaana.
Sanna Koivisto (pikajuoksija)
Sanna Koivisto (s. 15. maaliskuuta 1977) on suomalainen uransa lopettanut pikajuoksija, joka edusti seuratasolla Aavasaksan Urheilijoita.
Koivisto oli mukana Suomen joukkueessa yleisurheilun maailmanmestaruuskilpailuissa 1997, jossa hän juoksi pikaviestissä aloitusosuuden. Yleisen sarjan Suomen-mestaruuskilpailuissa hänen parhaaksi saavutuksekseen jäi vuoden 1997 Kalevan kisojen neljäs sija 100 metrin juoksussa. Tässä kilpailussa hän juoksi myös uransa parhaan ajan 11,70.
Koivistoa valmensivat Jouni Paasimaa ja Marja Salmela.
Gailiūnai
Gailiūnai on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 404 asukasta.
Švendubrė
Švendubrė on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 281 asukasta.
Ricieliai
Ricieliai on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 230 asukasta.
Jyvälahti
Jyvälahti (myös "Jyvöälahti", ) on autioitunut kylä Karjalan tasavallan Kalevalan piirin Luusalmen kunnassa Venäjällä. Se sijaitsee Ylä-Kuittijärven Kotilahden rannalla 15 kilometriä Uhtualta lounaaseen.
Jyvälahden kylä mainitaan Repolan pogostan valvontakirjassa vuonna 1679, jolloin siellä oli neljä taloa. Vuonna 1905 se kuului Uhtuan volostin eli kunnan Jyvälahden kyläkuntaan. Kuudenkymmenen kahden talon ja 231 asukkaan Jyvälahti oli Uhtuan kunnan toiseksi suurin kylä, jossa oli kirkko, koulu ja kyytiasema.
1920-luvulla perustettiin Uhtuan piirin Jyvälahden kyläneuvosto, johon vuonna 1933 kuuluivat myös Alajärven ja Enonsuun kylät. Kyläneuvoston alueella oli 484 asukasta, joista 443 oli karjalaisia, 22 suomalaisia ja 18 venäläisiä. Jyvälahden kylässä oli 228 asukasta. Sen kylänosia olivat Lampela, Lunta, Mantšo, Portahat, Suuriniemi, Tiilikkälä, Tuopää, Vaara ja Venaho. Toisen maailmansodan jälkeen Jyvälahti liitettiin Uhtuan kyläneuvostoon. Nykyään siellä on vain kesäasutusta.
Jyvälahdessa kävivät muun muassa A. J. Sjögren ja Elias Lönnrot, mutta runokylänä se ei ollut merkittävä. Se on jäänyt kulttuurihistoriaan ennen kaikkea I. K. Inhan vuonna 1894 ottamien valokuvien ansiosta. Nykyään Jyvälahti on yksi rakennuskannaltaan ja maisemiltaan parhaiten säilyneistä Vienan Karjalan kylistä. Virallisesti sillä on historiallisen asutuksen status. Rakennusmuistomerkkeihin kuuluvat 1800-luvun puolivälissä pystytetty tsasouna, kaksi vanhaa asuintaloa ja aitta. Kylän lähellä on kivikautisia asuinpaikkoja.
Jovaišiai
Jovaišiai on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 167 asukasta.
Jouko Lehtinen
Jouko Tapani Lehtinen (s. 18. joulukuuta 1958 Lappi Tl) on suomalainen pikajuoksija, joka edusti seuratasolla Lapin Salamaa ja Viipurin Urheilijoita. Hänen valmentajanaan toimi Timo Tuominen.
Lehtinen sijoittui vuoden 1983 Kalevan kisoissa 100 metrillä kolmanneksi ja 200 metrillä toiseksi. Hän saavutti 200 metrillä myös kaksi muuta SM-mitalia oltuaan kolmas vuosina 1982 ja 1984. Lehtinen edusti Suomea sisäratojen EM-kisoissa 1983, jossa hän karsiutui alkuerissä 60 metrillä ja 200 metrillä. Hän oli mukana myös Helsingin MM-kisoissa 1983 välieriin selvinneessä pikaviestijoukkueessa.
Jaskonys
Jaskonys on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 131 asukasta.
Luka (kappale)
Luka on yhdysvaltalaisen laulajan Suzanne Vegan kirjoittama ja esittämä, hänen "Solitude Standing" -albumiltaan vuonna 1987 julkaistu single. Siitä tuli Yhdysvalloissa hänen menestynein hittinsä, joka ylsi kolmannelle sijalle Billboard Hot 100-listalla. Suomessa single nousi virallisen listan sijalle 21. Vega teki kappaleesta myös espanjankielisen version, joka sisällytettiin singleen.
Laulussa Luka-niminen lapsi kertoo omalla tavallaan kokemastaan kotiväkivallasta. Eräs kriitikko totesi laulun iloisen sävyn kuvaavan lapsen omaa vähättelyä asian suhteen tai jopa koko asian kieltämistä. Suzanne Vega sai idean lauluun samassa kerrostalossa asuneesta 9-vuotiaasta Luka-pojasta, joka ei kuitenkaan hänen mukaansa ollut perheväkivallan uhri. Vegan manageri Ron Fierstein ehdotti laulun julkaisemista singlenä, mutta laulaja itse ei uskonut alkuunkaan rankan aiheen menestymismahdollisuuksiin.
Musiikkivideon ohjasivat Michael Patterson ja Candice Reckinge. Sitä kuvattiin yli kolmen päivän ajan New York Cityssä. Videolla esiintyvää Lukaa näytteli Jason Cerbone.
Bristol Bombay
Bristol Bombay (Type 130) on brittiläinen pommituslentokone. Lentokone oli kaksimoottorinen ja kaksoissivuvakaimellinen ylätaso. Laskeutumistelineet olivat kiinteät, joten niitä ei voinut vetää sisään. Toisen maailmansodan puhjetessa konetyyppi oli jo vanhentunut. Se oli suunniteltu vuonna 1931 esitettyjen vaatimusten pohjalta.
Moottorit olivat Bristol Pegasus XXII -tyypin tähtimoottoreita, ja kukin 1 010 hevosvoiman (753 kW) tehoinen. Moottori oli yksirivinen ja 9-sylinterinen. Koneen huippunopeus oli 309 km/h, lentomatkan maksimi 3 589 km ja lakikorkeus 7 620 m. Puolustusaseissa oli neljä erillistä ampumoa, joissa kussakin yksi 0,303 kaliiperin eli 7,7 mm konekivääri. Sivuampumot olivat optionaalisia. Pommikuorman enimmäismäärä oli 907 kg (2 000 lbs). Se riitti tekemään sodan alkuvaiheissa, koneesta keskiraskaana luokiteltavan.
Bombay-konetyyppiä käytettiin myös lentokuljetuksiin. Koneita tilattiin vain 50 kappaletta, ja ne palvelivat etupäässä Pohjois-Afrikan ja Välimeren, mahdollisesti myös Lähi-Idän sotanäyttämöillä. Nimestään huolimatta konetta ei käytetty Kaukoidässä.
Scream &amp; Shout
"Scream & Shout" on yhdysvaltalaisen rap-artistin will.i.amin neljännen studioalbumin "#willpowerin" kappale, jolla esiintyy myös Britney Spears. Kappaleen ovat tehneet will.i.am, Jeff Martens ja Jean Baptiste, ja sen tuotti Martens salanimellä Lazy Jay. "Scream & Shout" julkaistiin "#willpowerin" kolmantena singlenä, joka ensiesitettiin Yhdysvalloissa radiosoitossa 19. marraskuuta 2012. Single lähetettiin Yhdysvalloissa CHR:ään Interscope Recordsin kautta 27. marraskuuta 2012. "Scream & Shout" on nopeatempoinen dancepopkappale, jonka sanoitus kertoo hauskanpidosta illanvietossa. Kappale interpoloi "Britney, bitch" -samplea, jota käytettiin Spearsin vuonna 2007 julkaistussa "Gimme More" -kappaleessa.
Tribadismi
Tribadismi on seksiasento, jossa kaksi naista hieroo sukuelimiään joko vastakkain tai jotain muuta ruumiinosaa (pois lukien suuta) vasten.
Maataloustieteen historia
Maataloustiede alkoi nykyaikaisessa mielessä 1700-luvulla. Englantilainen keksijä Jethro Tull teki tuolloin vuoroviljelyn kokeiluja ja maatalouskoneiden prototyyppejä. Hänen tutkimuksensa otettiin innostuneesti vastaan Britanniassa, ja ne suorastaan mullistivat viljelymenetelmät Britanniassa.
Elintarviketeollisuuden alalla tutkimuksen ensi askelet otettiin 1800-luvun alussa, kun Saksassa perustettiin sokerijuurikastehdas.
1840-luvulla tehtiin lannoitetutkimuksia sekä Britanniassa että Saksassa. Viljelijät olivat jo vuosisatojen ajan tienneet, että maa tarvitsee lannoitusta, mutta ei tiedetty, miksi maa viljeltäessä köyhtyi. Kokeilemalla huomattiin joidenkin aineiden lisäävän kasvua, mutta sama aine ei tehonnut aina. 1700-luvun lopussa tehtiin useita tieteellisiä tutkimuksia, joissa löydettiin yhteys typen ja maan tuottoisuuden välillä, mutta ei tiedetty, miten typpeä saisi maahan.
1830-luvulla keksittiin, että linnun uloste eli guano on tehokas aine viljavuuden lisäämisessä. Sitä alettiin koota merilintujen pesimäpaikoilta esimerkiksi Perusta. Guanon käyttö vei pohjan aikaisemmin kukoistaneelta makkikaupalta, jonka myötä kaupunkien ihmisulosteet saatiin lisäämään peltojen viljavuutta. Guanovaihe ei toisaalta kestänyt kauan, sillä suurisuuntainen guanon kerääminen tyhjensi lintusaaret tästä aineesta. Tällöin pulmaan saatiin tieteellinen ratkaisu brittiläiseltä maanomistajalta John Bennet Lawesilta.
Lawes teki vuodesta 1840 alkaen kokeita luujauholannoitteilla perustamallaan Rothampstead Experimental Station -nimisellä koetilalla. Hän havaitsi, että luujauho lisäsi kasvua tietyillä maalajeilla, mutta ei kaikilla. Lawes tarkkaili myös kotieläinten ruokintaa eri ruokavalioilla ja tämän vaikutusta lantaan ja edelleen viljavuuteen. Lisäämällä luujauhoon mineraalifosfaattia hän sai aikaan keinolannoitteen, jota hän nimitti superfosfaatiksi. Sen valmistamiseen perustettiin tehdas Thames-joen varteen.
Samanaikaisesti (1820-luvulta alkaen) saksalainen kemisti Justus von Liebig julkaisi ratkaisevat tiedot kasvinviljelyn ja maaperän ravinnepitoisuuden suhteista. Tämä synnytti maatalouskemian ja uudenaikaisen maanviljelyn, joka perustui väkilannoitteiden käyttöön ja maaperätutkimuksiin.
1900-luvun alussa löydettiin uudelleen munkki Gregor Mendelin 1800-luvulla tekemät tutkimukset perinnöllisyydestä. Tämän seurauksena kasvin- ja eläinjalostus muuttui tieteelliseksi. Ranskalaisen Louis Pasteurin tutkimukset mikro-organismeista edistivät 1860-luvulta alkaen esimerkiksi pilaantumisen torjuntaa.
Fredrik Lönnbeck
Fredrik Waldemar Lönnbeck (1854–1914) oli suomalainen toimittaja ja vapaakirkollinen johtaja. Hän laati Suomen vapaakirkollisten ohjelman, joka hyväksyttiin 1889 Tampereella. Vuodesta 1900 alkaen hän työskenteli Ruotsissa, ja julkaisi siellä uskonnollista kuukausilehteä Facklan.
Lazdijai (kylä)
Lazdijai on kylä eteläisessä Liettuassa, Lazdijain kunnallispiirissa, Alytusin läänissä lähellä Puolan rajaa. Vuonna 2001 kylässä asui 493 asukasta.
Luettelo Ruotsin rautaruukeista
Tämä artikkeli on luettelo Ruotsin rautaruukeista. Luetteloon on otettu mukaan ennen kaikkea esiteollisen ajan masuunihyttejä, joita käytettiin takkiraudan valmistamiseen sekä ahjoja, joissa valmistettiin kankirautaa tai harjoitettiin taontaa. Mukaan on otettu myös joitakin uudempia raudan- ja teräksenvalmistajia, jotka perustettiin teollisen vallankumouksen alkaessa vuoden 1850 tienoilla. Rautaruukit on lueteltu luettelossa maakunnittain.
Paikkakunnat, jotka ovat olleet ruukkialueita on lueteltu artikkelissa Luettelo Ruotsin ruukkialueista.
Merkinė
Kapčiamiestis on kauppala eteläisessä Liettuassa, Varėnan kunnallispiirissa, Alytusin läänissä. Vuonna 2001 kauppalassa asui 1 434 asukasta.
Matuizos
Matuizos on kylä eteläisessä Liettuassa, Varėnan kunnallispiirissa, Alytusin läänissä lähellä Valko-Venäjän rajaa. Vuonna 2001 kylässä asui 1 312 asukasta.
Senoji Varėna
Senoji Varėna on kylä eteläisessä Liettuassa, Varėnan kunnallispiirissa, Alytusin läänissä lähellä Merkys-jokea. Vuonna 2001 kylässä asui 1276 asukasta.
Marcinkonys
Marcinkonys on kylä eteläisessä Liettuassa, Varėnan kunnallispiirissa, Alytusin läänissä lähellä Valko-Venäjän rajaa. Vuonna 2001 kylässä asui 765 asukasta.
Perloja
Perloja on kylä eteläisessä Liettuassa, Varėnan kunnallispiirissa, Alytusin läänissä. Vuonna 2001 kylässä asui 744 asukasta.
Thilo Stralkowski
Thilo Stralkowski (s. 2. toukokuuta 1987 Essen) on saksalainen maahockeypelaaja. Hän pelasi ensimmäisen ottelunsa Saksan maahockeymaajoukkueen jäsenenä helmikuussa 2011. Hän kilpaili vuoden 2012 kesäolympialaisissa Lontoossa ja oli siellä mukana voittamassa lajissaan kultaa.
Naujieji Valkininkai
Naujieji Valkininkai on kylä eteläisessä Liettuassa, Varėnan kunnallispiirissa, Alytusin läänissä. Vuonna 2001 kylässä asui 544 asukasta.
Russell Hobby
Russell Keith Hobby (s. 22. tammikuuta 1933 Fremantle, Länsi-Australia) on australialainen entinen miekkailija. Hän kilpaili vuoden 1964 kesäolympialaisissa Tokiossa kalvan yksilö- ja joukkuekilpailuissa. Vuoden 1968 kesäolympialaisissa Méxicossa hän kilpaili jälleen niissä ja niiden lisäksi floretin yksilökilpailussa.
Seppo Vaihela
Seppo Juhani Vaihela (s. 1. maaliskuuta 1953 Pori) on ruotsalainen urheilujohtaja ja entinen jääpalloilija.
Suomessa syntynyt Vaihela muutti Ruotsiin jo yksivuotiaana, kun hänen isänsä Jorma Vaihela siirtyi pelaamaan jalkapalloa IK Oddevoldin riveihin. Jääpallossa Seppo Vaihela edusti 14 kauden ajan IFK Kungälvin ja Ale-Surte BK:n joukkueita sekä esiintyi myös Ruotsin A-maajoukkueessa. Lisäksi hän on pelannut jalkapalloa.
Vaihela on toiminut muun muassa IFK Kungälvin sekä Ruotsin jääpalloliiton puheenjohtajana. Jälkimmäistä tehtävää hän hoiti vuodet 2002–2006. Vuonna 2005 Vaihela toimi väliaikaisesti myös Kansainvälisen jääpalloliiton puheenjohtajana. Kesäkuussa 2007 hänet valittiin Ruotsin suurimman jalkapalloseuran IFK Göteborgin johtoon. Kauden 2012 jälkeen Vaihela joutui kuitenkin eroamaan sponsoreiden painostuksen vuoksi. Seura oli ennen kauden alkua tehnyt huomattavan suuria satsauksia, mutta sijoittui sarjassa vasta seitsemänneksi.
Žilinai
Žilinai on kylä eteläisessä Liettuassa, Varėnan kunnallispiirissa, Alytusin läänissä. Vuonna 2001 kylässä asui 459 asukasta.
Eduardo Dualde
Eduardo Dualde Santos de Lamadrid (1. joulukuuta 1933 Barcelona – 12. kesäkuuta 1989 Tortosa) oli espanjalainen maahockeypelaaja. Hän kuului pronssia saaneeseen joukkueeseen vuoden 1960 kesäolympialaisissa Roomassa. Lisäksi hän kilpaili vuoden 1964 kesäolympialaisissa Tokiossa ja sijoittui siellä joukkueineen neljänneksi. Hän kuoli 55-vuotiaana liikenneonnettomuudessa. Myös Eduardon veli Joaquín Dualde oli maahockeypelaaja.
Francisco Caballer
Francisco Caballer Saleras (s. 14. lokakuuta 1932 Barcelona) on espanjalainen entinen maahockeypelaaja. Hän kilpaili vuoden 1960 kesäolympialaisissa Roomassa ja kuului siellä pronssia saaneeseen Espanjan miesten joukkueeseen. Nämä olivat hänen ainoat olympialaisensa.
Pedro Murúa
Pedro Murúa Leguizamon (s. 25. joulukuuta 1930 San Sebastián) on espanjalainen entinen maahockeypelaaja. Hän kilpaili vuoden 1960 kesäolympialaisissa Roomassa ja kuului siellä pronssia saaneeseen joukkueeseen. Rooman kisat olivat ainoat olympialaiset, joihin Murúa osallistui.
Tervaa ja höyheniä (albumi)
Tervaa ja höyheniä on Vilperin Perikunta -nimisen turkulaisen huumoripopyhtyeen toinen studiolevy. Julkaisuvuosi on 1993, tuotantoyhtiö Ensio Music Oy ja levymerkki Selecta.
Albumin kuvituksen on tehnyt Markku Korpelainen-(Vilperi) ja layoutin MainosMake. Albumin mukana on arkki, joka sisältää Korpelaisen tekemän sarjakuvan ja pienimuotoisen perimätietosanaston jatko-osan otsikolla "Mää voin kertoo". Esim. on selitys hillpili haivei = Suomen tiet taajamien ulkopuolella.
LP-levyjen kansia on valmistanut Uudenmaan Ammattipaino Ky.
Kappaleiden sovituksista vastaa Vilperin Perikunta.1. Pyörällä duuniin (Born to Be Wild) – 2.48
2. Mul ei oo luontoo – 3.23
3. Paavon boogie (Luther's Boogie) – 2.20
4. Turkulainen Helsingis (Englishman in New York) – 3.15
5. Tytöt suuren kaupungin (City Girls) – 2.49
6. Veit poikuutein – 2.51
7. Holtiton nainen – 2.581. Vaatepuu (Waterloo) – 2.50
2. Tupakka, viina ja villit naiset (Cigarettes, Whisky and Wild Wild Women) – 3.00
3. Leikattiin muovii – 2.22
4. Tuoppiin kii – 3.03
5. Kännissä kaikki on kuninkaita – 2.41
6. Katkolle – 2.39
7. En elä kauaa näin – 2.32
8. Tuuli – 2.28
Vilperin Perikunta:sekä
Surjeet Singh Deol
Surjeet Singh Deol (9. elokuuta 1924 Nairobi, Kenia – 8. kesäkuuta 1984 Jagraon, Intia) oli maahockeypelaaja. Hän osallistui olympialaisiin ensimmäistä kertaa vuoden 1956 kisoissa Melbournessa, jossa hän sijoittui joukkueineen kymmenenneksi. Deol kilpaili myös vuoden 1960 kesäolympialaisissa Roomassa ja kuului siellä kahdeksanneksi jääneeseen joukkueeseen. Hän edusti molemmilla kerroilla Keniaa.
Melbournen olympialaisissa Deol oli joukkueensa kapteeni. Hän lopetti kansainvälisen peliuransa vuonna 1962.
Myös Deolin pojasta Ranjeevista tuli maahockeypelaaja.
Keski-Suomen museo
Keski-Suomen museo on kulttuurihistoriallinen museo. Se toimii Keski-Suomen alueen maakuntamuseona ja Jyväskylän kaupunginmuseona. Näyttelyiden lisäksi museo harjoittaa alansa tutkimusta, tallentamista, opetusta sekä huolehtii alueen rakennuskulttuurin ja kulttuuriympäristön tutkimisesta. Keski-Suomen museon erilliskohteita ovat Heiskan taiteilijakoti, Pienmäen talomuseo Hankasalmella, Keski-Suomen museon käsityöläiskodit, Jyväskylän lyseon museo, Niitynpään työläiskotimuseo Vaajakoskella, Jyväskylän kaupungin kunnallistekniikan museo ja yhteistyönä ylläpidetty Toivolan Vanha Piha. Museon hallussa ovat myös Carl Christian Rosenbröijerin hautakappeli ja Nojosniemen veneverstas.
Museorakennus itsessään on vierailun arvoinen kohde. Alvar Aallon suunnittelema vuonna 1961 valmistunut museo sijaitsee Ruusupuistossa Älylässä, joka on saanut nimensä alueella asuneiden opettajaseminaarin lehtoreiden mukaan. Museorakennusta laajennettiin vuosina 1989-1990. Sen postiosoite on Alvar Aallon katu 7. Museon perusnäyttelyjä ovat Jyväskylä-näyttely ja Keski-Suomi-näyttely.
Tontin arkkitehtoniseen kokonaisuuteen kuuluu viereinen Alvar Aalto -museo.
Valdemarsvikin kirkko
Valdemarsvikin kirkko () on Ruotsin Valdemarsvikin kunnassa sijaitseva kirkkorakennus. Se on vihitty käyttöön vuonna 1877. Vuonna 1905 siihen rakennettiin torni, jota ei ollut siinä aikaisemmin ollut.
Främmestadin kirkko
Främmestadin kirkko () on Ruotsissa Essungan kunnassa sijaitseva kirkkorakennus. Se on rakennettu vuosina 1775-1785. Sitä on kuitenkin muutettu ja laajennettu useita kertoja jälkikäteen. 300 metrin päässä sijaitsi aiemmin keskiaikainen kirkko, joka kävi pieneksi ja purettiin 1770-luvulla, jonka jälkeen nykyinen kirkko rakennettiin.
You’ve Got It Bad Girl
You’ve Got It Bad Girl on yhdysvaltalaisen muusikko ja orkesterinjohtaja Quincy Jonesin studioalbumi vuodelta 1973. Levy-yhtiö on Kalifornian Beverly Hillsissä toiminut A&M Records.
A-puoli (22:03)
B-puoli (21:01)
Dinah Washington (albumi)
Dinah Washington on samannimisen yhdysvaltalaisen laulajan studiolevy. Levy-yhtiö on EMUS Record Corp., joka on toiminut osoitteessa 17. W. 60th Street, New York, N. Y. 10023.
LP-levyn kansitekstissä todetaan, että tämä bluesin kuningatar, Queen of the Blues, on viime aikoina esittänyt myös pop-balladeja, vauhdikkaita swing-kappaleita ja jopa huvituslauluja. Tällä levyllä monipuolinen laulajatar kuitenkin palaa lähemmäs juuriaan.
Piz Lagalb
Piz Lagalb on 2 959 metriä korkea vuori ja talviurheilukeskus Kaakkois-Sveitsissä, Graubündenin kantonissa, Pontresinan kunnassa, noin 20 kilometriä Sankt Moritzista kaakkoon.
Piz Lagalbille rakennettiin köysirata vuonna 1994. Vuonna 2004 Piz Lagalbin ja Diavolezzan alueiden välille rakennettiin siirtymähiihtohissi, minkä jälkeen alueet ovat olleet käytännössä yhtä hiihtokeskusaluetta. Markkinoinnissa Diavolezzan nimestä on tullut vallitseva ja Piz Lagalb on vähemmän tunnettu nimi.
Piz Lagalbin köysiradan ala-asema on Berninasolan luoteispuolella 2 188 metrin korkeudessa. Yläasema on 2 903 m mpy.
Rhätische Bahnin Berninan radalla on "Bernina Lagalbin" seisake. Piz Lagalbiin on linja-autoyhteys Sankt Moritzista, Pontresinasta, Poschiavosta ja Livignosta. Köysiratayhteys on toiminnassa joulukuulta huhtikuulle. Ala-aseman ohitse kulkee myös valtakunnallinen päätie nro 29, jonka varressa on köysiradan pysäköintialue.
Narciso Ventalló
Narciso Ventalló Surrallés (17. lokakuuta 1940 Terrassa – 21. joulukuuta 2018) oli espanjalainen maahockeypelaaja. Hän kuului lajissa pronssia saaneeseen joukkueeseen vuoden 1960 kesäolympialaisissa Roomassa. Kesäolympialaisissa 1964 Tokiossa hän sijoittui joukkueineen neljänneksi, ja 1968 Méxicossa hän kuului kuudenneksi jääneeseen joukkueeseen.
Seikkailija Rio Grandesta
Seikkailija Rio Grandesta ("The Wonderful Country") on Robert Parrishin ohjaama lännenelokuva vuodelta 1959. Se perustuu Tom Lean saman nimiseen romaaniin vuodelta 1952.
Tarinassa Meksikossa pitkään asunut lainsuojaton Martin Brady (Robert Mitchum) palaa Texasiin asekaupoille, mutta jouduttuaan onnettomuuteen menettää ostoksensa.
Seikkailutarinan ohella elokuva kertoo juurettoman miehen indentiteetinetsinnästä. Siinä on myös viittauksia aikakauden poliittisiin tapahtumiin. Kritiikissä huomautetaan kylmän sodan kireimpään aikaan valmistuneen elokuvan piilevästä asenteellisuudesta. Yhden pääpahiksen nimi on Castro, eikä arvioijan mukaan sattumalta, sillä Fidel Castro oli juuri syrjäyttänyt Kuuban diktaattorin ja välit Yhdysvaltoihin kiristyivät pikku hiljaa.
Robert Mitchumin oli perustanut riippumattoman tuotantoyhtiön DRM Productionsin vuonna 1955, kun sopimus RKO:n kanssa oli päättynyt..
Maineikas baseball-pelaaja Satchel Paige kersantti Tobe Suttonin rooliin oli Mitchumin ehdotus. Paige ei ollut aiemmin näytellyt.
South by Southwest
South by Southwest (SXSW) on Teksasin Austinissa vuosittain järjestettävä tapahtuma, johon osallistuu noin 19 000 musiikki-, elokuva- ja teknologiateollisuuden työntekijää. Pertti Kurikan nimipäivät -punkyhtyeestä kertova dokumenttielokuva "Kovasikajuttu" sai yleisöpalkinnon vuoden 2013 tapahtumassa.
Muottas Muragl
Muottas Muragl on vuori (2 454 m) sekä kesä- ja talviurheilukeskus Kaakkois-Sveitsissä, Graubündenin kantonissa, Samedanin kunnassa, Sankt Moritzin koillispuolella. Raideyhteyden ja hotellin myötä paikasta kehittyi suosittu urheilukeskus 1900-luvun alkupuolella.
Vuorelle rakennettiin kiskoköysirata Celerinan Punt Muraglista vuonna 1907. Yhteys on käytössä talvi- ja kesäsesongin ajan, joulusta huhtikuun alkuun sekä kesäkuulta lokakuulle. Funikulaarin alapää on kahden Rhätische Bahnin rataosan läheisyydessä: sekä Pontresina–Samedan-radalla että Pontresina – Sankt Moritz -radalla on "Punt Muraglin" seisake. Punt Muragliin on myös linja-autoyhteys Sankt Moritzista, Pontresinasta ja Samedanista.
Werner Kubitzki
Werner Kubitzki (10. huhtikuuta 1915 – 12. lokakuuta 1994) oli saksalainen maahockeypelaaja ja olympiamitalisti.
Kubitzki pelasi Saksan miesten maajoukkueessa vuosina 1935–1936 yhteensä neljä ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Fritz Messner
Fritz Messner (18. tammikuuta 1912 Berliini – 7. marraskuuta 1945 Harkova, Ukrainan SNT, Neuvostoliitto) oli saksalainen maahockeypelaaja ja olympiamitalisti.
Messner pelasi Saksan miesten maajoukkueessa vuosina 1934–1942 yhteensä 28 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolme ottelua ja teki kaksi maalia. Hänen pelaajauransa aikana ei pelattu maailman- eikä euroopanmestaruuskilpailuja.
Tito Warnholtz
Rudolf ”Tito” Warnholz (17. tammikuuta 1906 – 12. tammikuuta 1993) oli saksalainen maahockeypelaaja ja olympiamitalisti.
Warnholz pelasi Saksan miesten maajoukkueessa vuosina 1934–1936 yhteensä kymmenen ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Piet Gunning
Pieter Adriaan "Piet" Gunning (5. heinäkuuta 1913 Hoogkerk – 23. toukokuuta 1967 Bloemendaal) oli alankomaalainen maahockeypelaaja. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen.
Hermann auf der Heide
Hermann auf der Heide (1. kesäkuuta 1911 – 17. lokakuuta 1984) oli saksalainen maahockeypelaaja ja olympiamitalisti.
Auf der Heide pelasi Saksan miesten maajoukkueessa vuosina 1936–1942 yhteensä viisi ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Pahkala (Oulu)
Pahkala on Oulussa Yli-Iin suuralueella sijaitseva kaupunginosa. Se muodostettiin vuoden 2013 alussa Oulun kuntaliitoksen yhteydessä. Se rajoittuu Yli-Iin kaupunginosaan ja Pudasjärven kunnanrajalle.
Kaupunginosan halki kulkee Yli-Iin keskuksen ja Pudasjärven Kipinän kylän välinen yhdystie 8540.
Kaupunginosassa sijaitsee Pohjolan Voima Oy:n omistamat Pahkakosken ja Haapakosken vesivoimalaitokset
Sillikuoreet
Sillikuoreet eli vanhemmalta nimeltään hopeakuoreet ("Argentinidae") on sillikuorekalojen lahkoon kuuluva heimo. Eräissä lähteissä heimon katsotaan kuuluvan kuorekaloihin. Sillikuorelajeja tavataan kaikista valtameristä niin lämpimistä kuin lauhkeista vesistä.
Sillikuoreiden heimoon kuuluu 2 sukua ja noin 19 lajia. Ne ovat kooltaan pieniä tai keskikokoisia kaloja, ja kasvavat tyypillisesti noin 10–70 cm pitkiksi. Ruumiinrakenteeltaan sillikuoreet ovat pitkulaisia kaloja. Tyypillisiä piirteitä ovat suuret silmät, rasvaevä ja matalalla sijaitsevat rintaevät. Väriltään sillikuoreet ovat useimmiten hopeanharmaita tai kellertäviä ja usein kyljessä kulkee tummempi juova.
Sillikuorelajeja tavataan lämpiistä ja lauhkeista vesistä Atlantista, Intian valtamerestä ja Tyynestämerestä. Ne elävät usein lähellä hiekka- kivikko- tai mutapohjaa 100–1 400 metrin syvyydessä merenpinnasta. Sillikuoreiden ravintoa ovat äyriäiset ja pienet kalat. Erityisesti kultakuoretta ("Argentina silus") kalastetaan kaupallisesti merkittäviä määriä.
Saksala (Lahti)
Saksala on Lahden kaupunginosa. Saksalassa sijaitsee yksi Lahden kaupunkiseudun uimahalleista. Saksalassa sijaitsee myös useita pieniä ruokakauppoja sekä etnisiä ravintoloita. Saksalasta voi havannoida muun muassa Lahden Radiomastot. Saksalaan kulkee bussilinja 32, jolla on myös H vuoroja jotka jatkavat Kujalaan Hartwallin tehtaalle.
Renkomäellä toimii 62 päivähoitopaikan Saksalan päiväkoti Saarnikatu 7:ssä, jonne pääsee linja-autovuorolla 32.
Värit pintaa syvemmältä
Värit pintaa syvemmältä on Martti Huttusen kirjoittama ja WSOY:n kustantama kirja väreistä ja väriopista. Kirjassa käsitellään värejä ja niiden havaitsemista sekä värioppia ja erilaisia väriteorioita. Myös värien käyttöä, vaikutusta ja symboliikkaa esitellään.
Huttunen esittää ihmisen näköjärjestelmän toimivan RGB-väreillä. Käänteisvärit ovat aidosti näkökuvasta toisensa poissulkevia värejä (R + C = X, G + M = X ja B + Y = X). Kahden näköjärjestelmän päävärin (R, G, B = L, M, S) yhdistelmä on aina kolmannen käänteisväri:
Katso oheinen kuva käänteisvärien kennostosta ja vastaavista RGB-värikanavista oikealla.
A) PALJASTAVAT / toteuttavat toisensa jälkikuvissa .
Ilmiössä toteutuu myös mustan (pimeän, tumman) ja valkoisen (valoisan, vaalean) vastakkaisuus.
B) LAIMENTAVAT / neutraloivat toisiinsa sekoittuessaan / yhdistyessään,
C) VAHVISTAVAT / korostavat toisiaan esimerkiksi rajakontrasteissa.
Katso vielä oheisen havainnekuvan väripalkkien keskimmäiset ruudut: - valkoinen, harmaa ja musta.
Värikontrasti-ilmiöissä käänteisvärit muokkaavat näkökuvaa: toisiinsa rajautuvat värialueet korostavat viereistä väriä omalla käänteisvärillään. 
Ilmiössä näkökohteen yksityiskohdat piirtyvät irti taustastaan, jolloin näkökuvan sisältö selkiytyy ja ympäristön ominaisuudet paljastuvat merkittävästi:Jälkikuvat ovat näköjärjestelmän tuottamia näköhavaintoja (suksessiivikontrasti), jotka ovat ärsykekuvaansa nähden käänteisvärisiä. Ne syntyvät kohteesta tulevaan valoon adaptoitumisen eli mukautumisen jälkitilan seurauksena.
Näköjärjestelmä pyrkii aina valoärsykkeen jälkeen välittömästi palautumaan tasapainotilaan - 'nollatilaan'. Tästä seuraa, että ihminen näkee jonkin aikaa värillisen jälkikuvan, joka on vuorostaan valoärsykkeelle adaptoitumattomien näkösolujen yhteistyön seuraus. Jälkikuvan väreistä siis puuttuvat ärsykekuvan valoihin 'väsyneiden' näkösolujen aktiivisuuden osuus.
Kuten oheisissa havainnekuvissa nähtävät käänteisvärit osoittavat, kyse on värinäön normaalista toimintatavasta.
Edellä olevasta käy ilmi, ettei voida koskaan nähdä
1) syaaninpunaisia värejä (C + R = X),
2) magentanvihreitä värejä (M + G = X),
3) sinisenkeltaisia värejä (B + Y = X).
Siksipä nämä värit kumoavat toisensa optisessa sekoituksessa (ks. oheinen kuva harmaista vaahteranlehdistä).
Toisaalta edellä oleva myös osoittaa, että ihminen näkee erinomaisesti punaisenvihreitä
värejä, sillä 
ne ovat näköjärjestelmän punaisen (R) ja vihreän (G) värikanavan tuottamia keltaisia (Y) värejä.
Marrakechin rautatieasema
Marrakechin rautatieasema () on rautatieasema Marrakechin kaupungissa Marokossa. Rautatieasema on kaupungin ainoa, ja se sijaitsee linjan päässä, minkä ansiosta aseman kohdevalikoima on melko rajallinen. Marrakechin rautatieasemalta on säännöllistä suoraa junaliikennettä esimerkiksi Casablancaan, maan pääkaupunkiin Rabatiin, Fèsiin ja Tangeriin. Junayhteys Tangeriin liikennöidään yöjunana. Uudistettuna elokuussa 2008 avattua rautatieasemaa hallinnoi Marokon kansallinen rautatieyhtiö ONCF ("Office national des chemins de fer"), joka myös operoi asemalta lähteviä junia.
ONCF:n tytäryhtiö Supratours liikennöi linja-autoilla asemalta muun muassa Agadiriin ja Essaouiraan. Marrakechin rautatieasemalta on myös paikallista linja-autoliikennettä, minkä lisäksi aseman ulkopuolella on takseja. Rautatieasema sijaitsee lähellä Marrakechin "medinaa" eli vanhaakaupunkia, ja sieltä on kävelymatka suosituimpiin nähtävyyksiin.
Asemalla on muun muassa pankkiautomaatteja, rahanvaihtopisteitä, postitoimisto ja ravintoloita.
Gustaf Löwenhielm
Gustaf Carl Fredrik Löwenhielm, myös Löwenhjelm (6. lokakuuta 1771 – 29. heinäkuuta 1856), kreivi, oli ruotsalainen sotilas ja diplomaatti. Suomen sodan alkaessa hän oli Klingsporin esikuntapäällikkö. Haavoituttuaan huhtikuussa 1808 Pyhäjärvellä hän jäi venäläisten vangiksi. Hän kuului Kaarle Juhanan suosikkeihin. Hän osallistui Napoleonia vastaan käytyyn sotaan ja oli sen jälkeen Ruotsin Wienin-lähettiläs ja vuosina 1818–1856 Pariisin-lähettiläs.
Löwenhielmin isoisä oli valtaneuvos, Svean hovioikeuden presidentti Carl Gustaf Löwenhielm.
Carl Gustaf Löwenhielm
Carl Gustaf Löwenhielm, ennen isänsä aateloimista "Nordberg", () oli ruotsalainen poliitikko, ja vuodesta 1738 hattupuolueen johtaja. Hän laati Venäjälle esitettävät rauhanehdot ennen hattujen sotaa. Hänet nimitettiin oikeuskansleriksi 1747, Svean hovioikeuden presidentiksi 1750 ja valtaneuvokseksi 1751. Myöhemmin hänestä tuli myssypuolueen kannattaja, ja myssyjen noustua valtaan 1765 hänestä tuli kansliapresidentti.
Now (Paramoren kappale)
”Now” on yhdysvaltalaisen rock-yhtyeen, Paramoren, 22. tammikuuta 2013 julkaistu single. Se on ensimmäinen single yhtyeen vuonna 2013 julkaistulta neljänneltä studioalbumilta, "Paramore".
Burton Mail -lehden James Brindlen mukaan kappaleessa on tarttuva kertosäe. Kappaleessa on hänen mukaansa vaikutteita Blink-182-yhtyeen uudemmasta tuotannosta. Britannian singlelistalla ”Now” sijoittui parhaimmillaan 39:nneksi. Daniel Cloud Camposin ohjaaman musiikkivideon ensi-ilta oli 11. helmikuuta 2013.
Kylmää terästä (täsmennyssivu)
Kylmää terästä voi tarkoittaa seuraavia asioita:
Ariake (1904)
Ariake () oli keisarillisen Japanin laivaston vuonna 1905 valmistunut Harusame-luokan torpedovenehävittäjä. Alus luovutettiin poliisiveneeksi 12. marraskuuta 1925.
Alus tilattiin 1903 Kuren laivastontelakalta osana vuoden 1894 kymmenvuotisohjelmaa. Sen köli laskettiin 30. kesäkuuta 1904, ja alus laskettiin vesille saman vuoden lopulla 17. joulukuuta. Alus valmistui 15. maaliskuuta 1905.
Alus palveli Venäjän–Japanin sodassa osallistuen Tsushiman meritaisteluun.
"Ariake" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta 10. huhtikuuta 1925. Se luovutettiin sisäasiainministeriölle poliisiveneeksi 12. marraskuuta 1925.
Macao (peli)
Macao ('kolme puhdasta') on unkarilainen korttipeli. Se kuuluu onnenpeleihin ja on ventin muunnelma. Kuvakorttien arvo on 0 ja ässän 1. Pelissa pyritään mahdollisimman lähelle 9 pistettä, ei kuitenkaan yli. "Puhtaita pelejä" ovat summat 7, 8 ja 9, jos ne on saatu kahdella kortilla. Niistä saa panoksen vastaavasti kaksin-, kolmin- tai nelinkertaisena.
Yuki Kobayashi
Yuki Kobayashi (s. 1. marraskuuta 1987 Tsunan, Niigatan prefektuuri) on japanilainen maastohiihtäjä.
Maailmancupissa Kobayashi kilpaili ensimmäisen kerran Bormiossa maaliskuussa 2008. Ensimmäiset maailmancupin pisteensä hän saavutti La Clusaz'ssa joulukuussa 2010 oltuaan 15 kilometrin vapaan hiihtotavan yhteislähtökilpailussa 28:s. Parhaimmillaan hän on sijoittunut maailmancupissa 19:nneksi Oslon 30 kilometrin vapaan hiihtotavan yhteislähtökilpailussa maaliskuussa 2013.
Oslon MM-kilpailuissa 2011 Kobayashi sijoittui 30 kilometrin vapaan hiihtotavan kilpailussa 27:nneksi, 15 kilometrin yhdistelmäkilpailussa 42:nneksi ja Japanin viestijoukkueen mukana kymmenenneksi. Val di Fiemmen MM-kilpailuissa 2013 hän sijoittui 30 kilometrin perinteisen hiihtotavan kilpailussa 35:nneksi, 15 kilometrin yhdistelmäkilpailussa 44:nneksi ja 10 kilometrin vapaan hiihtotavan kilpailussa 47:nneksi. Falunin MM-kilpailuissa 2015 hän oli 10 kilometrin vapaan hiihtotavan kilpailussa yhdestoista ja 15 kilometrin yhdistelmäkilpailussa 34:s.
Debora Agreiter
Debora Agreiter (s. 25. helmikuuta 1991) on italialainen maastohiihtäjä.
Maailmancupissa Agreiter kilpaili ensimmäisen kerran Lahdessa maaliskuussa 2011. Ensimmäiset maailmancupin pisteensä hän saavutti Sjusjøenissä marraskuussa 2011 oltuaan 10 kilometrin vapaan hiihtotavan kilpailussa 26:s. Parhaimmillaan hän on sijoittunut maailmancupissa 13:nneksi Canmoren 15 kilometrin yhdistelmäkilpailussa joulukuussa 2012.
Val di Fiemmen MM-kilpailuissa 2013 Agreiter sijoittui 10 kilometrin vapaan hiihtotavan kilpailussa 16:nneksi, 30 kilometrin perinteisen hiihtotavan kilpailussa 24:nneksi ja 15 kilometrin yhdistelmäkilpailussa 31:nneksi. Italian viestijoukkueessa hän sijoittui kahdeksanneksi. Sotšin olympialaisissa 2014 hän oli vapaan hiihtotavan 30 kilometrin yhteislähtökilpailussa 16:s ja yhdistelmäkilpailussa 30:s.
Gnawat
Gnawat (, ) ovat Pohjois-Afrikassa asuva ihmisryhmä, jonka juuret ovat läntisessä Afrikassa. Gnawat ovat arabien 1600-luvun aikana vangitsemien ihmisten eli orjien jälkeläisiä. Orjia tuotiin Sudanin, Malin ja Guinean alueilta Saharan yli pohjoiseen Afrikkaan, jossa heidät saatettiin myydä edelleen eteenpäin tai he saattoivat joutua Marokon sulttaanin palvelijoiksi.
Gnawamusiikilla on syviä hengellisiä ja parantamiseen tähtääviä pyrkimyksiä. Musiikki pohjautuu muinaisiin Saharan eteläpuolisesta Afrikasta peräisin oleviin rituaaleihin sekä islamin mystiseen suuntaukseen sufilaisuuteen. Gnawojen parannusseremoniat eli "lilat" alkavat iltahämärässä ja kestävät auringonnousuun saakka. Seremoniaa johtaa papitar, joka rukoilee islaminuskoon kuuluvia henkiolentoja jinnejä tai muinaisia afrikkalaisia henkiä sekä islamilaisia pyhimyksiä. Gnawojen bluesinkaltaisessa musiikissa käytettäviä soittimia ovat "gimbri"-niminen kielisoitin ja "qraqeb"-nimiset metalliset kastanjetit. Marokon länsirannikon Essaouirassa järjestetään vuosittain kesäkuussa nelipäiväinen gnawa- ja maailmanmusiikkifestivaali. Festivaalin esiintyjät ovat paikallisia, kansallisia ja osa tulee ulkomailta.
Vladimir Mainov
Vladimir Nikolajevitš Mainov (1845–1888) oli venäläinen kansatieteilijä. Hän teki 1870-luvun lopulla Venäjän Maantieteellisen seuran toimeksiannosta tutkimusretkiä itäisten suomensukuisten kansojen keskuuteen. Hänen mordovalaisia käsitteleviä tapaetnologisia tutkimuksiaan on myös suomennettu.
Tullio Baraglia
Tullio Baraglia (21. heinäkuuta 1934 Gera Lario, Como – 23. marraskuuta 2017) oli italialainen soutaja ja kaksinkertainen olympiamitalisti. Hän oli perämiehettömässä nelikossa mukana saamassa hopeaa vuoden 1960 kesäolympialaisissa Roomassa ja sitten pronssia vuoden 1968 kesäolympialaisissa Méxicossa.
Renato Bosatta
Renato Bosatta (s. 11. helmikuuta 1938 Pianello del Lario, Como) on italialainen entinen soutaja ja kolminkertainen olympiamitalisti. Hän sai perämiehettömässä nelikossa hopeaa vuoden 1960 kesäolympialaisissa Roomassa ja pronssia vuoden 1968 kesäolympialaisissa Méxicossa. Lisäksi hän sai perämiehellisessä nelikossa hopeaa vuoden 1964 kesäolympialaisissa Tokiossa.
Giancarlo Crosta
Giancarlo Crosta (s. 7. elokuuta 1934 Pianello del Lario, Como) on italialainen entinen soutaja ja olympiamitalisti. Hän kilpaili vuoden 1960 kesäolympialaisissa ja oli siellä mukana saamassa perämiehettömässä nelikossa hopeaa.
Giuseppe Galante
Giuseppe Galante (s. 2. syyskuuta 1937 Domaso, Como) on italialainen entinen soutaja ja kaksinkertainen olympiamitalisti. Hän sai hopeaa perämiehettömässä nelikossa kesäolympialaisissa 1960 Roomassa ja perämiehellisessä nelikossa kesäolympialaisissa 1964 Tokiossa.
Galante kilpaili vielä kesäolympialaisissa 1968 Méxicossa ja jäi perämiehellisessä nelikossa neljännelle sijalle.
Igor Rudakov
Igor Aleksandrovitš Rudakov (; s. 8. lokakuuta 1934 Leningrad) on entinen Neuvostoliittoa edustanut soutaja ja olympiamitalisti. Hän sai perämiehellisessä kaksikossa hopeaa vuoden 1960 kesäolympialaisissa Roomassa. Hän kilpaili myös kesäolympialaisissa 1964 Tokiossa, 1968 Méxicossa ja 1972 Münchenissä, mutta ei saanut niissä mitaleita.
Zigmas Jukna
Zigmas Jukna (13. heinäkuuta 1935 Palūksčiai, Liettua – 7. lokakuuta 1980 Vilna, Liettua) oli Neuvostoliittoa edustanut soutaja ja kaksinkertainen olympiamitalisti. Hän sai hopeaa perämiehellisessä kaksikossa vuoden 1960 kesäolympialaisissa Roomassa ja pronssia kahdeksikossa vuoden 1968 kesäolympialaisissa Méxicossa. Lisäksi hän kilpaili vuoden 1964 kesäolympialaisissa Tokiossa ja jäi siellä kahdeksikossa viidennelle sijalle.
Punainen linja (Cleveland)
Punainen linja () on Ohion Clevelandissa toimiva metrolinja. Se kuuluu RTA Rapid Transit -järjestelmään, jossa on Punaisen linjan lisäksi kaksi pikaraitiotielinjaa. Punainen linja kulkee Cleveland-Hopkinsin kansainväliseltä lentoasemalta Clevelandin keskustassa sijaitsevaan Tower Cityyn. Linjan pituus on noin 31 kilometriä, jonka varrella on yhteensä 18 metroasemaa.
Punainen linja otettiin käyttöön 15. maaliskuuta 1955. Nykyisin linjalla on arkipäivisin keskimäärin noin 26 500 matkustajaa vuorokaudessa.
Kuopio Rugby Club
Kuopio Rugby Club on kuopiolainen rugbyseura, joka perustettiin 14.2.2011. Seuralla on miesten ja naisten joukkueet. Kausilla 2011, 2012 ja 2013 KRC pelasi 1.div. pohjoislohkossa ja kausilla 2014 -2017 SM-sarjassa. Miesten joukkuetta on aiemmin valmentanut Ari Tikkanen ja David Baker. Paras sijoitus SM-sarjassa viides kaudella 2016 (yhdeksän joukkueen sarjassa). Kaudella 2018 joukkueen valmennuksesta vastaa Jussi Viljanen. Naisten joukkuetta valmentaa Antti Partanen ja joukkue pelaa 7-rugbyn SM-sarjaa talvella ja I-divisioonaa kesällä.
Alustava otteluohjelma I-divisioona. Neljä parasta etenevät välieriin.
Kotiottelut Puijon stadionin nurmikentällä ja Väinölänniemen stadionilla.
Atle Mali
Atle Menotti Mali (6. maaliskuuta 1904 Punkalaidun – 19. joulukuuta 1961 Helsinki) oli suomalainen lääkäri, erikoistunut pediatriaan. Hän oli Lääkintöhallituksen yleisen osaston päällikkö ja lääkintöneuvos 1948–1954, Keskinäisen Henkivakuutusyhtiö Salaman ylilääkäri vuodesta 1952, Terveydenhoitolehden päätoimittaja vuodesta 1951 ja Suomen Lääkärilehden päätoimittaja vuodesta 1956. Hänelle myönnettiin professori arvonimi 1959.
Tuva Toftdahl Staver
Tuva Toftdahl Staver (s. 31. toukokuuta 1990) on norjalainen maastohiihtäjä.
Maailmancupissa Staver kilpaili ensimmäisen kerran Beitostølenissä marraskuussa 2009. Ensimmäiset maailmancupin pisteensä hän saavutti Lahdessa maaliskuussa 2013 oltuaan 10 kilometrin perinteisen hiihtotavan kilpailussa 30:s. Parhaimmillaan hän on sijoittunut maailmancupissa 18:nneksi Oslon 30 kilometrin perinteisen hiihtotavan yhteislähtökilpailussa maaliskuussa 2014.
Nuorten MM-kilpailuissa Hinterzartenissa 2010 Staver voitti kultaa Norjan viestijoukkueen kanssa ja saavutti pronssia 10 kilometrin yhdistelmäkilpailussa.
Santiago Urrutia
Santiago Urrutia Lausarot (s. 30. elokuuta 1996 Miguelete) on uruguaylainen moottoriurheilija.
Hän aloitti uransa karting-sarjoissa. Vuonna 2011 Urrutia ajoi neljä kilpailua Formula Abarth -sarjassa saavuttaen viisi pistettä. Seuraavana vuonna Urrutia kilpaili täyden kauden sarjassa sijoittuen neljänneksi Euroopan ja Italian sarjoissa kolmella voitollaan. Vuonna 2013 Urrutia kilpaili European F3 Open -sarjassa. Hän voitti kaksi kilpailua sijoittuen sarjan neljänneksi. Vuonna 2014 Urrutia kilpaili GP3-sarjassa suomalaisen Koiranen GP -tallin kuljettajana. Hän ei saavuttanut kauden aikana yhtään pistettä ja oli parhaimmillaan kilpailussa 11:s. Vuonna 2015 Urrutia kilpaili Pro Mazda Championship -sarjassa ja voitti sarjan mestaruuden.
Sondre Turvoll Fossli
Sondre Turvoll Fossli (s. 10. elokuuta 1993) on norjalainen maastohiihtäjä.
Maailmancupissa Fossli kilpaili ensimmäisen kerran Drammenissa helmikuussa 2011 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2013 oltuaan yhdeksäs. Marraskuussa 2014 hän sijoittui ensimmäisen kerran kolmen parhaan joukkoon oltuaan kolmas Rukan perinteisen hiihtotavan sprintissä. Sprintticupissa hän sijoittui kaudella 2014–2015 viidenneksi.
Fossli voitti kaudella 2015–2016 Rukan Nordic Opening -tapahtuman perinteisen hiihtotavan sprintin. Hän sijoittui kolmanneksi Davosin vapaan hiihtotavan sprintissä.
Fossli sijoittui kaudella 2016-2017 Pyeongchangissa maailmancupin perinteisen hiihtotavan sprintissä toiseksi.
Nuorten MM-kilpailuissa Otepäässä 2011 Fossli saavutti hopeaa perinteisen sprintissä. Vuoden 2012 kilpailuissa Erzurumissa hän saavutti pronssia sekä vapaan sprintissä että Norjan viestijoukkueessa. Hän voitti alle 23-vuotiaiden maailmanmestaruuden perinteisen hiihtotavan sprintissä 2015.